S pojmom trilitrska hiša označujemo nizkoenergijsko hišo, ki okvirno porabi do 30 kWh/m2 letno. Če bi to primerjali s porabo kurilnega olja, bi to pomenilo 3 L/m2 olja letno. Ogrevanje prostorov v trilitrski hiši predstavlja le tretjino porabe energije, ki bi jo porabila klasična zidana hiša. Petlitrska hiša pa je nizkoenergijska hiša, katere poraba energije v letu sega do 50 kWh/m2 letno. Oziroma primerjava s kurilnim oljem bi pomenila 5 L/m2 olja letno.